SL Uradni list Evropske unije C 155/11

Objava zahtevka v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2016/C 155/08)

V skladu s členom 51 Uredbe (EU) št. 1151/2012 Evropskega parlamenta in Sveta je ta objava podlaga za uveljavljanje pravice do ugovora zoper zahtevek (1).

ENOTNI DOKUMENT

„ORIEL SEA MINERALS“

EU št.: IE-PDO-0005-01319 – 26.2.2015

ZGO ( ) ZOP ( X )

1. Ime

„Oriel Sea Minerals“

2. Država članica ali tretja država

Irska

3. Opis kmetijskega proizvoda ali živila

3.1 Vrsta proizvoda

Skupina 2.6 Sol

3.2 Opis proizvoda, za katerega se uporablja ime iz točke 1

„Oriel Sea Minerals“ je ime za koncentrirane morske minerale v tekoči obliki, pobrane v zalivu Port Oriel, Clogherhead, Drogheda, grofija Louth na Irskem. Gre za koncentrirano mešanico makro mineralov in elementov v sledovih, ki je prozorna (včasih rahlo rumenkaste barve, glede na to, v katerem letnem času so bili minerali pobrani) in rahlo viskozna tekočina. Je brez aditivov. Tekstura je oljna na otip, čeprav ne vsebuje nobenih olj. Viskoznost morskih mineralov je med 4,00 mPa·s–5,15 mPa s pri temperaturi 25 stopinj in vrtilni hitrosti (spindle speed) 50 vrt/min (± 10 %). Koncentrirana tekoča oblika omogoča razredčenje v večini pijač, sokov ali v navadni vodi, po potrebi v razmerju med 100:1 in 1 000:1.

Zaradi svoje tekoče oblike so minerali in elementi v sledovih v elementarni ionizirani obliki (tj. preden so vezani s katerim koli ligandom, kot je sulfat, citrat, oksid idr.). Uporabljeni sistem omogoča, da se „Oriel“ pobira v oceanih za pridobitev teh mineralov in njihovo koncentracijo.

Minerali v skoncentriranem stanju imajo močan mineralno slan okus, kadar pa se raztopijo v vodi, soku ali drugi pijači v pravilnem razmerju, minerali skoraj nimajo priokusa. Minerali „Oriel Sea Minerals“ so odlično prehransko dopolnilo in telesu zagotavljajo popolno ravnovesje in delež mineralov prek vode ali tekočine ter zagotovijo učinkovitejšo absorpcijo in hranilne koristi.

Potrdilo o analizi za minerale „Oriel Sea Minerals“. Podatki o mineralih „Oriel Sea Minerals“ lahko odstopajo za ± 10 % od podatkov v spodnji preglednici.

Analiza mineralov „Oriel Sea Minerals“ Testiranje ICP MS „Oriel Sea Minerals“ ml/l H2O Voda Manj kot 58 mas. % Mg Magnezij Manj kot 60 ml/l Na Natrij Manj kot 23 ml/l K Kalij Manj kot 20 ml/l B Bor Manj kot 200 ml/l Ca Kalcij Manj kot 70 ml/l Ni Nikelj Manj kot 2,31 ml/l Cu Baker Manj kot 1,45 ml/l Sr Stroncij Manj kot 1,21 ml/l Mo Molibden Manj kot 0,5 ml/l Fe Železo Manj kot 0,5 ml/l Zn Cink Manj kot 0,5 ml/l Al Aluminij Manj kot 0,5 ml/l Mn Mangan Manj kot 0,23 ml/l Cd Kadmij Sled Cr Krom Sled Se Selen Sled Pb Svinec Sled Co Kobalt Sled Tl Talij Sled Be Berilij Sled

3.3 Krma (samo za proizvode živalskega izvora) in surovine (samo za predelane proizvode)

Morski minerali, naravno pobrani iz Irskega morja.

3.4 Posebne faze proizvodnje, ki jih je treba izvajati na opredeljenem geografskem območju

Postopki proizvodnje in procesa:

vsi postopki pobiranja, izhlapevanja, ločevanja in kristalizacije se izvajajo na opredeljenem območju, v nadzorovanih in spremljanih razmerah, da se zagotovi doslednost pri končnih proizvodih. To vključuje:

— črpanje in filtriranje morske vode skozi filtrirni sistem.

— Odstranitev večine morske soli po koncentraciji slanice v zaprtem sistemu pod tlakom.

— Koncentracija morskih mineralov v sistemu pod visokim tlakom.

— Pobiranje koncentriranih morskih mineralov.

3.5 Posebna pravila za rezanje, ribanje, pakiranje itn. proizvoda, za katerega se uporablja registrirano ime

—

3.6 Posebna pravila za označevanje proizvoda, za katerega se uporablja registrirano ime

—

4. Jedrnata opredelitev geografskega območja

Port Oriel, Clogherhead leži na severozahodni strani rta Clogher Head, ki sega v globoke vode ožine. Posebno razmejeno območje sega od najjužnejše konice rta Clogher Head z zemljepisno širino = 53,79497 (sever), zemljepisno dolžino = – 6,21778 (zahod), zemljepisno širino = 53°47′42″ (sever), zemljepisno dolžino = 6°13′04″ (zahod) do severne konice Dunany Point z zemljepisno širino = 53,86144 (sever), zemljepisno dolžino = – 6,23838 (zahod), zemljepisno širino = 53°51′41″ (sever), dolžino = 6°14′18″ (zahod). Razdalja petih navtičnih milj znotraj klasificiranih območjih pridelave živih školjk 2013 v rečnem ustju Dundalk Bay (Dundalk bay Live Bivalve Mollusc Classified Production Areas 2013), oznaka območja LH-DB-DB, ki ga izda irski organ za varstvo morskega ribištva (The Sea Fisheries Protection Authority)

5. Povezava z geografskim območjem

Razmerje med minerali, ravnotežjem, okusom in videzom so značilnosti mineralov „Sea Minerals“, ki izhajajo iz njenega izvora. Tako kot na grozdje vplivajo rastišče in vremenske razmere, tako vplivajo na minerale „Oriel Sea Minerals“ globoki vodni tokovi, čistost, vsebnost mineralov in čistost vode na tej lokaciji ter proces, ki se uporablja za doseganje, ohranjanje in izboljšanje teh značilnosti.

Pobiranje morskih soli v tej regiji traja že stoletja. Naslednja navedba je iz arheološkega in zgodovinskega časopisa grofije Louth (County Louth Archaelogical and Historical Journal). „Vikont Dungannon je 28. januarja 1667 s polkovnikom Cooke iz Chiswicka v Middlesexu kot proizvajalcem soli sklenil pogodbo o zakupu zemljišča, ki leži v bližini mesta Carlingforde, za postavitev solin“. Stoletja je Port Oriel sinonim za bogate ribolovne vode, v katerih domačini lovijo globokomorske ribe neposredno s kamnite obale in v pristanišču. Sol je ključna sestavina za konzerviranje rib, iztovorjenih v pristanišču, za uživanje, skladiščenje in nadaljnji prevoz na trg. (pt mp 16 pm blizu Newry Street na zemljevidu iz leta 1797 ima vrisane soline, zabeležena pa so tudi lokalna dokumentirana dejstva o solnih vratih/zapornicah).

Zalivski tok teče vzdolž zahodne obale Irske, ko pa se sreča s hladnejšimi vodami Norveškega morja, zavije okrog severnega in severovzhodnega dela rta do končne destinacije, pet milj dlje od zaliva v Port Orielu. Na tej točki se tok konča in se sreča z obsežnimi izlivi reke Boyne (druge največje reke na Irskem).

Port Oriel leži na severozahodni strani rta Clogher Head, ki sega v globoke vode ožine. V preskusih se je slanost v teh vodah izkazala za primerljivo s tisto, ki se običajno nahaja le v globokomorskih vodah. Ta visoka stopnja slanosti se povezuje z nenavadnimi globokomorskimi tokovi Zalivskega toka na tem območju. Za vodo v Port Orielu so testi dosledno pokazali gostoto 3,5 %–3,6 %, kar je skladno z globljimi vodami.

Irski morski institut (The Marine Institute of Ireland) mnoga leta vode Port Oriela ocenjuje kot razred „A“ mednarodne kakovosti lupinarjev (Grade „A“ International Shellfish Quality), tj. najčistejše v morju. Nabiranje školjk, ladink, rakovic, jastogov in nožnic je živahna dejavnost v zalivu Port Oriela in njegovi okolici, to bogastvo lupinarjev pa prispeva tudi k visoki kakovosti in mineralni vsebnosti vode. Ta regija je dejansko v mejah območij pridelave živih školjk 2014 v rečnem ustju Dundalk Bay (Dundalk bay Live Bivalve Mollusc Classified Production Areas 2014), oznaka območja LH-DB-DB. Izdal jo je organ za varstvo morskega ribištva za nabiranje školjk in nožnic (The Sea Fisheries Protection Authority for the harvesting of Clams and Razor Fish).

Lastnosti soli „Oriel Sea Minerals“ so neposredno povezane z neobičajnimi globokomorskimi tokovi na tej geografski lokaciji, visoko vsebnostjo mineralov, ki se običajno ne najde v takšnih plitvih vodah ter je posledica tokov Zalivskega toka in bibavic, ki se gibljejo okrog severne obale Irske v širše rečno ustje Dundalk Bay in nato v zaliv Port Oriel. Ta voda visoke kakovosti in vsebnosti mineralov je zajeta in prečiščena v procesu pridelave, v okviru katerega ni v stiku z zrakom, zemljo ali človekom, dokler se ne izoblikuje kot koncentrirana mešanica, bogata z minerali.

Povzetek:

Značilnosti pridelanih morskih mineralov, ki izhajajo iz njihovega izvora, so neposredno povezane s slanostjo, kakovostjo in gostoto mineralov v vodah v tej regiji. To se odraža v deležu vsebnosti mineralov, ravnotežju, kakovosti in čistosti mineralov „Oriel Sea Minerals“.

Sklic na objavo specifikacije

(drugi pododstavek člena 6(1) te uredbe)

http://www.agriculture.gov.ie/gi/pdopgitsg-protectedfoodnames/products/

(1) UL L 343, 14.12.2012, str. 1.